Pogovor:Električni upor

message: Mislim, da bi prfoxi z elektro faksa čisto ponoreli ob tem članku. Tam namreč velja, da je upor elektrotehniški element (npr. kovinplastni upor), veličina, ki se meri v ohmih, pa je upornost (upornost upora R1 je 5 kohm). Ne vem točno, kako je s tem v fiziki. Če nimate pomislekov, bi tole prestavili v upornost, električni upor pa naj bo nov članek o uporih, ki je v pripravi. --Heretik 17:11, 24 okt 2004 (CEST)
*SSKJ pravi za:
* upor:
fiz., teh., navadno v zvezi električni upor lastnost 
snovi, da se upira prevajanju električnega toka: 
izmeriti električni upor tuljave; žica z velikim 
uporom; enota električnega upora / ohmski upor 
zaradi katerega električna priprava, naprava oddaja 
toploto 
5. elektr. predmet, pri katerem se izkorišča 
predvsem njegova električna upornost: izdelovati 
upore; vstaviti upor; vezava uporov; upori in tuljave 
/ drsni upor z drsnikom za spreminjanje električne 
upornosti; grelni upor ki pri prehodu električnega toka 
oddaja toploto za gretje; odvodni upor med vodniki in 
zemljo za odvajanje statične elektrike; plastni upor 
katerega upornost tvori tanka plast prevodne snovi na 
izolirnem materialu; spremenljivi upor
* upornost
elektr., navadno v zvezi električna upornost 
lastnost snovi, da se upira prevajanju 
električnega toka: izmeriti električno upornost 
bakra; enota električne upornosti / upornost 
mikrofona, tuljave / induktivna ki je odvisna od 
induktivnosti in frekvence izmeničnega toka, 
kapacitivna upornost ki je odvisna od kapacitivnosti in 
frekvence izmeničnega toka; ohmska upornost zaradi 
katere električna priprava, naprava oddaja toploto
* mnenje
Kljub temu da sem azčetnik bi povedal svoje mnenje:
ker je za lastnost dovoljeno oboje je zaradi jasnosti bolje ločiti pojme (upor-> eleemnt) (upornost -> lastnost)
Janez Novak 19:46, 24 okt 2004 (CEST)
replies: text: A malo počakamo, da se o zadevi izreče še Primož? Tudi sam (matematik) poznam "električni upor" kot "upor", ne "upornost". Kdor lahko imaginarno enoto označuje z j, je sposoben tudi še drugih grozodejstev. ;-) --romanm (pogovor) 23:51, 24 okt 2004 (CEST)
Če se spet jaz oglasim. Za "električni upornik" se prav zares ne spomnim, da bi kdaj slišal zanj. In kaj je potemtakem "električna upornost" pod Glej tudi?
V Matlabu, Octavu ali kakšnem podobnem matematičnem orodju lahko izračunaš, koliko je j*j ali j**2, kar pomeni, da tale j ni ravno neka naša kaprica. Isto dokazujejo tudi članki v katerikoli strokovni reviji, ki se začne na IEEE.
Ker se nameravam spet vreči v štromarske članke, kjer se brez uporov in upornosti ne da početi kaj dosti, bi bilo dobro, da čimprej razčistimo, kako naj poimenujem (in povezujem) veličino, ki se meri v ohmih in kako tisti element, ki se ga v shemah riše kot pravokotnik ali redkeje kot žago.

text: Primož bo rekel, da fiziki imenujejo količino merjeno v ohmih »električni upor« (Ohmov zakon), čeprav ji elektrotehniki rečejo »električna upornost«. Elementu v električnem krogu pa rečejo (električni) upornik, oziroma po elektrotehniško »električni upor«. Pa tudi, če pogledamo v angleščino - tudi tam lepo ločujejo med (seveda uporom/upornostjo) electrical resistance in med (upornikom/uporom - rezistorjem - ali se »rezistor« pri nas uporablja?) resistor. PMSM je tukaj le stvar dogovora, katera 'disciplina' bo/bi prevladala. Meni ne dela težav noben od naštetih pojmov, saj ne smemo biti tako ozkogledi glede izrazov. Strojniki so seveda povzeli eletrotehniška izraza, čeprav so se z elektrotehniko najprej ukvarjali fiziki. Zanimivo pa je tudi, da se v tabeli izpeljanih enot SI nahaja le izraz za to količino »električna upornost« - članek je sicer 'zagrešil' Andrej, ki, kolikor vem, prisega na strojniške izraze.. Če ne drugače je, Heretik, najboljše, da se tukaj dogovorimo kaj naj obvelja, in se potem tvorijo ustrezni članki in povezave/preusmeritve. In, da se seveda omenijo vse te posebnosti različnih strok. Podobne težave nastopajo pri nekaterih mehanskih količinah, povezanih s trdnostjo itn. Električna upornost pod »Glej tudi« pa je verjetno posledica prevoda iz en: in je bila mogoče mišljena kot preusmeritev, ker jo fizikalne knjige pač ne poznajo. MMG v toploti (vsaj v fiziki) nastopa tudi »toplotni upor«, označen podobno kot v elektrotehniki z R_{t}. Na seznamu fizikalnih vsebin sta tudi dva upora - upor (elektrika) (mišljena elektrotehniška upornost) in upor (hidrodinamika) (upor v tekočinah), ki je sedaj sila, označena z F_{u}. Saj pravim, veliko je včasih le stvar dogovora. --xJaM 23:33, 25 okt 2004 (CEST)
Mmg., ali ima kdo kašen pravopis, ki bi definiral, kdaj se uporablja beseda "elektriški"? 
SSKJ pravi:
	elektriški -a -o prid. (e) 
1. ki je v posredni zvezi z elektriko: elektriška 
stroka; elektriško gospodarstvo, podjetje / 
elektriška merska enota 
2. zastar. električen: elektriški tok / elektriška 
luč, peč
Janez Novak 14:00, 25 okt 2004 (CEST)

text: V meni znani fizikalni literaturi pridevnika »elektriški« ni. Glede na obliko bi ga uvrstil v čas pred, recimo, letom 1960, ko se je slovenska tehnična terminologija napajala predvsem iz nemščine (končnica »-iški« je kar nekoliko slovenščini prilagojena nemška »-ische«). Seveda je istega izvora tudi končnica »-ični«, kar je (morda?) razlog, da se v zadnjem času v fizikalni literaturi pogosteje pojavljajo končnice »-ski« namesto »-ični«; npr. mehansko delo, termodinamski potencial namesto mehanično delo, termodinamični potencial. Pri tem seveda izpeljanka iz »elektrike« ostaja »električni«, ne »elektrski« ali kaj podobnega. Po drugi strani pa je pridevnik iz (sicer tako zastarelegea) pojma »atomike« že vsaj tam nekje od druge svetovne vojne dalje atomski in ne atomični. --Peterlin 14:20, 26 okt 2004 (CEST)
Kaj pa kaj besed o merjenju upornosti, ali to spada pod tale članek ali v ločenega? --Heretik 13:05, 25 okt 2004 (CEST)

text: Po mojem lahko začnemo tukaj, in če bo zadeva prerasla okvire, se preseli v svoj članek. --Peterlin 14:20, 26 okt 2004 (CEST)
MMG, gl. tudi Pogovor:Upor o predlogu za razločevanje. --Heretik 07:12, 26 okt 2004 (CEST)

message: Ker je Wikipedija enako fizikalna kot elektrotehniška, bi kazalo pojme nekako uskladiti. Če prav razumem delegata elektrotehnikov, strižejo pojmi med fiziko in elektrotehniko nekako takole:
Elektrotehnika	Fizika
upor          	(električni) upornik
upornost      	(električni) upor
?             	(specifična električna) upornost
Videti je, da imajo upor, električni upor in upornost lahko različne pomene, kar pomeni, da jih moramo bodisi napraviti kot razločitvene strani, bodisi (pri krajših člankih) v samem članku razložiti oba pomena. Tabelo bi verjetno kazalo dopolniti še s pojmi, kot so rezistanca, rezistivnost ipd. --Peterlin 13:56, 26 okt 2004 (CEST)
thread_title: Primerjava poimenovanja pojmov